ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
20 พ.ค. 2558

แนวโน้มภาคบ่าย: ผันผวนในกรอบ
– ตลาดหุ้นไทยเช้านี้ผันผวนสลับบวกลบ โดยยังไม่สามารถผ่านแนวต้านที่ 1530 ได้ ขณะยังไร้ปัจจัยหนุนชัดเจน
– ปัจจัยภายนอกยังคงต้องติดตามผลบันทึกการประชุมเฟด และอัตราเงินเฟ้อสหรัฐ รวมถึงการเจรจาการขอเงินช่วยเหลือรอบใหม่ของกรีซ ซึ่งคาดว่าน่าจะได้ผลสรุปใน 1-2 สัปดาห์
– มอง SET บ่ายนี้ยังผันผวนในกรอบ 1510-1530 ต่อไป ขณะคาดว่าแรงซื้อของ Trigger Fund มีจำกัด กอปรกับอาจเริ่มมีแรงขายตามมา หลังยอดซื้อสะสมสุทธิสูงสุดของสถาบัน(Ytd) อยู่ที่ราว 1.5 หมื่นล้าน ซึ่งเป็นระดับปกติที่มักเห็นแรงขายตามมา
– กลยุทธ์ระยะสั้นเน้นขายทำกำไรเมื่อดีดตัวก่อน ขณะรอไปซื้อเก็บสะสมช่วงอ่อนตัวโดยเน้นเลือกหุ้นรายตัวที่มีปัจจัยเฉพาะหนุน อาทิ กลุ่มนาโนไฟแนนซ์เลือก SAWAD, MTLS และการฟื้นตัวของภาคท่องเที่ยวเลือก AAV, BA, ERW เป็นต้น
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,522.56 เปลี่ยนแปลง -3.40 จุด มูลค่าการซื้อขาย 21,106ลบ.
ชนแนวต้าน EMA-200 วัน 1530 และทรงตัวในกรอบแคบ ส่วนกราฟ 60 นาทีมีความเสี่ยงที่จะไหลลงได้ตลอดเวลาแนะนำทยอยทำกำไรช่วง 1530 และรอรับใหม่ที่ 1517จุด